               Na temelju članka 67., stavka 1. Zakona o komunalnom gospodarstvu («Narodne novine» broj 68/18. i 110/18. – Odluka Ustavnog suda Republike Hrvatske, i 32/20), članka 33., stavka 13. Zakona o održivom gospodarenju otpadom (Narodne novine“ broj 94/13, 73/17, 14/19. i  98/19) i članka 27. Statuta Općine Podravske Sesvete («Službeni glasnik Koprivničko-križevačke županije» broj 5/13,  4/18, 12/18. i 11/20), Općinsko vijeće Općine Podravske Sesvete na ___. sjednici održanoj __________.  donijelo je  

                                                        P R O G R A M

                            građenja komunalne infrastrukture na području

                                   Općine Podravske Sesvete u 2021. godini

A. OPĆI DIO
                                                                                  I.

               Programom građenja komunalne infrastrukture na području  Općine Podravske Sesvete u 2021. godini (u daljnjem tekstu: Program), a na temelju Programa mjera za unapređenje stanja u prostoru na području Općine Podravske Sesvete i potrebe uređenja zemljišta u skladu s postavkama dokumenata prostornog plana kao i u skladu s Planom razvojnih programa koji se donose na temelju posebnih propisa, utvrđuje se građenje građevina komunalne infrastrukture na području Općine Podravske Sesvete (u daljnjem tekstu: Općina) u 2021. godini.
               Program sadrži:     
               - opis i procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture (u daljnjem tekstu: troškovi građenja komunalne infrastrukture) s naznakom izvora njihova financiranja,
               - opis i procjenu troškova gradnje građevina za gospodarenje komunalnim otpadom s naznakom izvora njihova financiranja.
 II.

               Programom iz točke I. utvrđuju se sljedeće djelatnosti komunalne infrastrukture i to: 

1. Nerazvrstane ceste
2. Javne prometne površine na kojima nije dopušten promet motornih vozila
3. Građevine i uređaji javne namjene
4. Groblja

B. OPIS I PROCJENA TROŠKOVA GRAĐENJA KOMUNALNE

     INFRASTRUKTURE       
                                                                       III.

               Opis i procjena troškova građenja komunalne infrastrukture sa izvorima financiranja utvrđuje se prema djelatnostima komunalne infrastrukture i to:

1.  Nerazvrstane ceste
      1.1.  Rekonstrukcija, obnova i izgradnja nerazvrstanih cesta na području

         Općine Podravske Sesvete 
         - obnova prometnice Ulica Ljudevita Gaja u duljini oko
             600 metara                                                                           500.000,00 kuna,

         (izrada projektne dokumentacije, provođenje

          javne nabave, građenje, nadzor, vođenje projekta)                           

                Izvor financiranja: - opći prihodi i primici

                                         - pomoći

1.2.  Rekonstrukcija i izgradnja mosta na cesti Jablanovo preko 

         vodotoka Rog-Strug (projektna dokumentacija)                        50.000,00 kuna.

         Izvor financiranja: - opći prihodi i primici
1.3.   Uređenje ulica centra naselja Podravske Sesvete                  2.500.000,00 kuna.
         (provođenje javne nabave, početak građenja, provedba 
          stručnog nadzora i provedba vođenja projekta)                    

          Izvor financiranja: - opći prihodi i primici

                                          - pomoći                                             

      2.      Javne prometne površine na kojima nije dopušten promet motornih vozila

      2.1.    Rekonstrukcija postojeće pješačke staze na Trgu kralja 
                Tomislava i Trgu Vladimira Nazora                                         400.000,00 kuna,
                (provođenje javne nabave, rekonstrukcija, uređenje, nadzor)  
                Izvor financiranja: - opći prihodi i primici

                                               - pomoći

      2.2.    Poučno edukativna staza „Z onkraj Drave“                             800.000,00 kuna,
                (provođenje javne nabave, izgradnja, provedba stručnog 
                  nadzora, provedba vođenja projekta)   
                 Izvor financiranja: - opći prihodi i primici

                                               - pomoći                                              

      2.3.    Izgradnja pješačkog mosta u Mekišu                                         50.000,00 kuna.
                (troškovi projektiranja)                                                            

                Izvor financiranja: - opći prihodi i primici

      3.      Građevine i uređaji javne namjene
      3.1.    Izgradnja polivalentnog objekta javne i društvene namjene
                - Vatrogasno-društveni dom                                                 8.700.000,00 kuna,
                 (provođenje javne nabave, početak izgradnje, provođenje
                   nadzora i vođenja projekta)

                  Izvor financiranja:- opći prihodi i primici

                                                - pomoći    

                                                - namjenski primici

      3.2.   Izgradnja montažne tribine u naselju Podravske Sesvete  

         (građenje, provedba stručnog nadzora građenja i provedba

                vođenja projekta)                                                                     250.000,00 kuna,
                Izvor financiranja:- opći prihodi i primici

                                              - pomoći       

      3.3.   Izrada Info table

               (projektna dokumentacija, javna nabava, građenje)                   85.000,00 kuna,
                Izvor financiranja: - opći prihodi i primici

      3.4.   Izgradnja lifta za invalidne osobe i osobe s poteškoćama

               u kretanju u poslovnoj zgradi Općine Podravske Sesvete        275.000,00 kuna.

                (javna nabava, građenje, provođenje nadzora i 
                 vođenje projekta)

               Izvor financiranja:- opći prihodi i primici

                                              - pomoći   
      4. Groblje

      4.1.   Kapitalna ulaganja na mjesnom groblju Podravske Sesvete

               (izrada katastra groblja, uređenje staza i druga kapitalna

                ulaganja)                                                                                 100.000,00 kuna.
                Izvor financiranja: -opći prihodi i primici
                SVEUKUPNO:                                                                 13.710.000,00 kuna.
                                                                     IV.
               Na odabir izvođača radova za građenje  komunalne infrastrukture predviđenih  procjenom troškova građenja primjenjuje se Zakon o javnoj nabavi.
C. OPIS I PROCJENA TROŠKOVA GRADNJE GRAĐEVINA ZA GOSPODARENJE

     KOMUNALNIM OTPADOM

                                                                     V.

               Opis i procjena troškova gradnje građevina za gospodarenje komunalnim otpadom utvrđuje se za:

1. Sanaciju odlagališta otpada Šarje

(projektna dokumentacija)                                                       250.000,00 kuna,
Izvor financiranja: - opći prihodi i primici

                                           - pomoći

       2. Nabavu spremnika za odvojeno prikupljanje otpada                350.000,00 kuna.

           Izvor financiranja: - opći prihodi i primici

                                           - pomoći

           SVEUKUPNO:                                                                         600.000,00 kuna.
 D. FINANCIRANJE OSTVARIVANJA PROGRAMA 
VI.

               Za ostvarivanje financiranja utvrđenog Programa prema procijenjenim troškovima građenja komunalne infrastrukture i troškovima gradnje građevina za gospodarenje komunalnim otpadom utvrđuju se  financijska sredstva  prema izvorima u sljedećim svotama: 

               1. Prihod od komunalnog doprinosa u 2021. godini                    50.000,00 kuna,

               2. Prihod od šumskog doprinosa u 2021. godini                        200.000,00 kuna,

               3. Prihod iz Proračuna za 2021. godinu                                      760.000,00 kuna,

               4. Kapitalne pomoći                                                                 8.300.000,00 kuna,

               5. Primici od zaduženja                                                            5.000.000,00 kuna.
                SVEUKUPNO                                                                      14.310.000,00  kuna.

E. ZAVRŠNA ODREDBA

                                                                      VII.

               Ovaj Program objavit će se u „Službenom glasniku Koprivničko-križevačke županije“, a stupa na snagu 1. siječnja 2021. godine.

